stanford-oval/wikipedia huggingface dataset:
Savela (televisiosarja)

| Savela |
| --- | --- |
Tyyli:  Draama
Pääosissa:   Pietari Karttunen  Ona Huczkowski  Noa Lange  Mico Ålberg  Kanerva Paunio  Arttu Heikkinen 
Alkuperämaa:  Suomi
Alkuperäiskieli:  suomi
Verkko:  Yle Areena
Julkaistu:  2022-2024
Tuotantokausia:  2
Jaksoja:  16
Tuotanto
Tuottaja(t):  Johanna Tarvainen
Vastaava(t) tuottaja(t):  Samuli Norhomaa
Ohjaaja(t):  Olli Koivula (kausi 1) Aino Suni (kausi 2)
Käsikirjoittaja(t):  Samuel Kirkhope
Tuotantoyhtiö(t):  Solar Republic
Aiheesta muualla
IMDb
Savela on Solar Republicin tuottama suomalainen nuorten draamakomedia, joka julkaistiin Yle Areenassa vuonna 2022. Räp-maailmaan sijoittuvan sarjan on käsikirjoittanut Samuel Kirkhope. Ensimmäisen kauden ohjasi Olli Koivula ja toisen kauden Aino Suni.
Rooleissa

| 0 | 1 | 2 |
| --- | --- | --- |
|  Ville Tiihonen  | … |  Jussi420   |
|  Riku Nieminen  | … |  Hege   |
|  Pirjo Lonka  | … |     |
|  Arttu Kapulainen  | … |  Kari   |
|  Rosanna Kemppi  | … |  Ella   |
|  Pietari Karttunen  | … |  Arttu   |
|  Ona Huczkowski  | … |  Minea   |
|  Noa Lange  | … |  Pössy  |
|  Mico Ålberg  | … |  Sahis   |
|  Arttu Heikkinen  | … |  Luti  |
|  Kanerva Paunio  | … |  Amanda  |
|  Luukas Niskanen  | … |  Manic   |
Sarjari

Sarjari on suomalainen sarjakuvalehti, jossa julkaistaan kotimaisten piirtäjien sarjakuvia. Sitä kustantaa Tampereen Sarjakuvaseura ry. Lehden pitkäaikainen päätoimittaja on Pekka A. Manninen. Vuonna 1981 ilmestymisensä aloittanutta lehteä julkaistaan 3–4 numeroa vuodessa. Lehti on mustavalkoinen, ja sen numerot käsittelevät aina jotakin tiettyä teemaa.
Aiheesta muualla

Sarjari Tampereen Sarjakuvaseura Ry:n sivuilla
Santiago Álvarez

| Santiago Álvarez> Henkilötiedot |
| --- | --- |
Syntynyt: 18. maaliskuuta 1919 Havanna, Kuuba
Kuollut: 20. toukokuuta 1998 (79 vuotta) Havanna, Kuuba
Ammatti:  elokuvaohjaaja
Aiheesta muualla
IMDb 
Elonet
Santiago Álvarez (18. maaliskuuta 1919 Havanna – 20. toukokuuta 1998 Havanna) oli kuubalainen elokuvaohjaaja. Hän kirjoitti ja ohjasi monia dokumentteja, jotka käsittelivät Kuuban ja Yhdysvaltojen kulttuuria. Hänen yksi kuuluisimmista teoksistaan oli lyhytdokumentti Now (1965), joka kertoi rotuerottelusta. Sen teossa oli mukana laulaja Lena Horne. LBJ (1968) ja 79 Primaveras (1969) käsittelivät Vietnamin sotaa. 79 primaveras palkittiin Tampereen elokuvajuhlien Grand Prix'llä vuonna 1970. Vuonna 1968 Álvarez, Octavio Getino ja Fernando Solanas tekivät yhteistyössä neljätuntisen dokumenttitrilogian Polttouunien aika, joka kuvaa argentiinalaista ja latinalaisamerikkalaista uuskolonialismia ja väkivaltaa. Muita aiheita, joita Álvarez käsitteli dokumenteissaan, olivat Latinalaisen Amerikan musiikki ja kulttuuri.
Álvarez kuoli 20. toukokuuta 1998 Parkinsonin tautiin Havannassa. Hänet haudattiin Havannaan Colonin hautausmaalle.
Kirjallisuutta

Pyhälä, Mikko: Santiago Álvarezin haastattelu ja oheisartikkeli ”Kuuban elokuva”. Filmihullu 6/1970.
Aiheesta muualla

Santiago Álvarez Internet Movie Databasessa. (englanniksi)
Santiago Álvarez Elonetissä.
Savelan voimalaitos

| Savelan voimalaitos |
| --- | --- |

Tyyppi:  vastapainevoimalaitos
Teho:  215,6 MW
Tuotanto:  344 GWh vuodessa
Omistaja:  Jyväskylän Energiantuotanto
Valmistunut:  1974
Sijainti:  Jyväskylä
Koordinaatit:  62°14′28″N, 025°42′39″E
Savelan voimalaitos on vuonna 1974 rakennettu Jyväskylän Energiantuotannon voimalaitos Rautpohjan teollisuusalueella Mäki-Matin kaupunginosassa Jyväskylässä. Voimala käyttää polttoaineenaan turvetta ja öljyä.
Se tuottaa teollisuushöyryä Metson Rautpohjan paperikonetehtaalle (koepaperitehdas) sekä kaukolämpöä ja sähköä lämmityskauden aikana.
| Kattila | Polttoaine | Tuotanto | Teho (MW) |
| --- | --- | --- | --- |
| A1 | raskas polttoöljy | kaukolämpö | 40 |
| A2 | raskas polttoöljy | kaukolämpö | 40 |
| B | palaturve, raskas polttoöljy | kaukolämpö, teollisuushöyry | 40 |
| C | raskas polttoöljy | kaukolämpö, sähkö | 82,3 |
| D | raskas polttoöljy | kaukolämpö, teollisuushöyry | 10 |
| apukattila | raskas polttoöljy |  | 1,8 |
| höyrynkehitin | kevyt polttoöljy | teollisuushöyry | 1,5 |
| Lähde: | Lähde: | Yhteensä: | 215,6 |
C-kattilalla voidaan tuottaa sähköä 34 MW:n teholla lauhdetuotannossa ja 28 MW:n teholla vastapainetuotannossa. B-kattilaa käytetään Rauhalahden voimalaitoksen huoltoaikana ja kaukolämpökuorman ylittäessä Rauhalahden kapasiteetin. Öljykattiloita käytetään kuorman ylittäessä B-kattilankin tuotantokyvyn ja erilaisissa häiriötilanteissa. Laitos tuottaa vuodessa kaukolämpöä noin 315 GWh, sähköä noin 17 GWh ja höyryä noin 12 GWh.
Turve tuodaan laitokselle autokuljetuksin ja öljy autoilla ja junilla.  Jäähdytysvetensä laitos ottaa läheisestä Vasikkalammesta. Voimalalla on kaksi 90 metriä korkeaa piippua. Laitokselle johtava Rautpohjan/Savelan teollisuusraide rakennettiin Valtion Tykkitehdasta varten vuonna 1937. Uusin osa rakennettiin Savelan voimalaa varten vuonna 1974. Raide korjattiin vuonna 2006 asentamalla sinne betoniset ratapölkyt, uudet kiskot ja sepelikerros. Raide tulee kestämään 50 vuotta ennen seuraavaa kunnostusta.
Palaturvetta polttava, 1960-luvun alusta peräisin oleva B-kattila on tarkoitus romuttaa. Lisäksi LCP-direktiivi asettaa laitoksen öljykäyttöiselle C-kattilalle tiukat päästörajat. C-kattilan käyttö lopetetaan vuoden 2015 loppuun mennessä.
Aiheesta muualla

Kuvien Savelan radasta vaunut.orgissa
Santigold

| Santigold |
| --- | --- |
 Santigold esiintymässä Eurockéennes-festivaaleilla Ranskassa vuonna 2008
Henkilötiedot
Koko nimi:  Santi White
Syntynyt: 25. syyskuuta 1976 (ikä 48) Philadelphia, Pennsylvania, Yhdysvallat
Ammatti:  laulaja, lauluntekijä, tuottaja, rap-artisti
Muusikko
Taiteilijanimi:  Santigold   Santogold (aikaisemmin)
Laulukielet:  englanti
Aktiivisena:  2003–
Tyylilajit:  elektroninen, uusi aalto, indie, alternative hip hop, alternative dance, hip hop
Soittimet:  kitara, rummut, syntetisaattori
Levy-yhtiöt:  Roc Nation   Lizard King   Atlantic   Downtown
Aiheesta muualla
Kotisivut
  [ Muokkaa Wikidatassa ] [ ohje ]  
Santi White (s. 25. syyskuuta 1976 Philadelphia, Pennsylvania, Yhdysvallat), tunnettu paremmin taiteilijanimeltään Santigold (aikaisemmin Santogold), on yhdysvaltalainen laulaja ja tuottaja. Hänen esikoisalbuminsa Santogold sai positiivisia arvosteluja kriitikoilta vuonna 2008. Santigoldin toinen albumi Master of My Make-Believe julkaistiin vuonna 2012. Helmikuussa 2016 hän julkaisi kolmannen albuminsa 99¢.
Diskografia > Studioalbumit

Santogold (2008)
Master of My Make-Believe (2012)
99¢ (2016)
Spirituals (2022)
Aiheesta muualla

Kuvia tai muita tiedostoja aiheesta Santigold Wikimedia Commonsissa
Kuntotoimisto

Kuntotoimisto oli 1973–1982 toiminut kuntoliikuntajärjestöjen yhteinen organisaatio, joka toteutti kuntoliikuntaviestintää ja -koulutusta, television tietoiskuja ja muita liikuntakampanjoja. Näitä olivat kansanhiihdot ja erityisesti vuonna 1976 presidentti Kekkosen syntymäpäivälahjaksi järjestetyt UKK-hiihdot, joihin osallistui 1,4 miljoonaa suomalaista.[lähde? ]
Kuntotoimiston perustaminen liittyi ideologiaan, että yhteiskuntaa tuli valtiojohtoisesti suunnitella. Kuntoliikunta oli myös noussut kehittyvän liikuntapolitiikan osa-alueeksi. Kuntotoimiston tuli koordinoida eri kuntoliikuntajärjestöjen toimintaa. Lisäksi oli tarkoitus poistaa päällekkäisyyttä. Kuntotoimiston johtokunnassa oli järjestöjen lisäksi myös opetusministeriön edustus, ja Kuntotoimisto oli tapa toteuttaa liikunnan valtionohjausta.[lähde? ]
Kuntotoimistoa rahoitti opetusministeriö harkinnanvaraisella valtionavulla eli toiminta-avustuksella sekä erillisavustuksin pitkin vuotta. Toimintaa haittasivat vaikeudet ja viivytykset valtionavun saamisessa sekä toimiston juridisesti epäselvä status, mikä vaikeutti lainanottoa. Toimistossa oli sen toimintavuosien ajan yleensä 5–6 työntekijää. Vuonna 1980 voimaan tulleen liikuntalain myötä Kuntotoimisto putosi valtionavun piiristä ja sen toiminta lakkasi 1983.
Kuntonyrkkeily

Kuntonyrkkeily on liikuntamuoto, jonka liikkeet ovat samoja kuin nyrkkeilyssä. Laji on kuitenkin puhtaasti liikunnallinen, eikä siinä otella toista vastaan, vaan sparrataan ja lyödään nyrkkeilysäkkiä tai pistehansikkaita.
Alkujaan laji oli enemmän naisten kuin miesten suosiossa. Harrastajamäärät ovat kuitenkin tasoittuneet, ja mies- ja naispuolisia harrastajia on lähes yhtä paljon, yhteensä yli 20 000. Lajin suosio perustuu selkä- ja niskalihaksia rentouttaviin liikeratoihin, jotka rentouttavat tehokkaasti kipeytyneitä lihaksia, ja lievittävät sen ansiosta myös niskasta lähtevää säteilevää päänsärkyä.
Kuntonyrkkeily kehittää erityisesti hartia-, selkä-, ja pakaralihaksia.
Kuntolaakson uimahalli

| Kuntolaakson uimahalli |
| --- | --- |
 Sisänäkymä Kuntolaakson uimahallin 50 metrin altaasta.
Osoite:  Hannes Kolehmaisen katu 4
Sijainti:  Hatsala, Kuopio
Koordinaatit:  62.89463°N, 27.66622°E
Rakennustyyppi:  uimahalli
Valmistumisvuosi:  2020
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kuntolaakson uimahalli (tunnetaan myös nimellä Kuopion uusi uimahalli) on Kuopion Hatsalan kaupunginosassa, Niiralan Montun tontilla Kuopion jäähallin kanssa sijaitseva uimahalli, joka on valmistunut elokuussa 2020. Pinta-alaltaan se oli valmistuessaan Suomen toiseksi suurin uimahalli. Kuopion toisen, Lippumäen uimahallin samanaikainen remontointi on osaltaan lisännyt kävijämääriä Kuntolaakson uimahallin avajaissyksynä, samalla kun koronapandemia on rajoittanut hallin käyttöä.
Kuntolaakson uimahalli (1/2021).
Kuntolaakson pysäköintihalli (kuvan vasemmassa laidassa), Olvi Areenan sisäänkäynti ja Kuntolaakson uimahalli (1/2021).
Sarkola

| Sarkola |
| --- | --- |
 Sarkolan urheilukeskus Kouvolan keskustaan katsottuna
 Kaupungin kartta, jossa Sarkola korostettuna.
Kaupunki:  Kouvola
Suuralue:  Keskusta (Kouvola)
Kaupunginosa nro:  3
Tilastoalue nro:  3
Väkiluku:  2 184  (2015)
Osa-alueet:  Sarkola  Töröstinmäki
Pienalueet:  Töröstinmäki, Länsi-Kotkankallio
Postinumerot:  45100 Kouvola  45120 Kouvola
Naapurikaupunginosat:  Kangas  Kaunisnurmi  Vahtero  Kankaro
Sarkola on Kouvolan kaupunginosa ja tilastoalue, joka sijaitsee keskustan eteläpuolella rautatien varrella. Sarkola on pientalovoittoinen asuinalue.
Sarkolaan valmistui alkukesällä 2006 tekonurmipintainen jalkapallokenttä. Alueelle mahtuu kolme pientä kenttää ja yksi täysikokoinen kenttä. Kentän vieressä on 100 metrin juoksurata ja päädyssä pituushyppyalue. Kentän vieressä Suomenkadun eteläpuolella on toinen Sarkolan maamerkki, Sarkolan koulu. Alueella on lisäksi kolmen kentän tennishalli ja jalkapallokentän vieressä talven liikkujia palveleva jääkiekko-/luistelukaukalo, jossa KooKoo pelasi 1. divisioonaa kaudella 1981–1982 sijoittuen yhdeksänneksi.
Sarkola kuului vuoteen 1966 Valkealan kuntaan, kunnes se liitettiin Kouvolan kaupunkiin. Sarkola on pinta-alaltaan Kouvolan suuralueen pienin kaupunginosa.[lähde? ]
Sarkolan raitti (kävelykatu)
Suomenkatu Sarkolassa
Sarkolan koulu purkutöiden alkaessa syyskuussa 2019.
Aiheesta muualla

Kuvia tai muita tiedostoja aiheesta Sarkola Wikimedia Commonsissa
Kouvola
| --- | --- |
Kouvolan suuralue:   Kangas  Kaunisnurmi  Sarkola  Vahtero  Käpylä  Tornionmäki  Lehtomäki  Kankaro  Mielakka  Tykkimäki  Korjala 
Kuusankosken suuralue:   Mäyrämäki  Ruotsula  Rantakulma  Voikkaa  Mattila  Pilkanmaa  Tähtee  Mäkikylä  Naukio  Kuusaa  Kuusaanniemi  Keltti 
Anjalankosken suuralue:   Myllykoski  Inkeroinen  Sippola  Kaipiainen  Muhniemi 
Valkealan suuralue:   Niinistö  Valkealan kirkonkylä  Jokela  Kiehuva  Aitomäki  Utti  Selänpää  Tuohikotti  Vekaranjärvi 
Elimäen suuralue:   Koria  Vilppula  Elimäen kirkonkylä  Villikkala 
Jaalan suuralue:   Jaala  Karijärvi
Scenes

| Scenes Marty Friedman |
| --- | --- | --- |

Studioalbumin tiedot
 Äänitetty : Goodnight L.A.B. Panorama City, Los Angeles, Kalifornia; Kitarōn kotistudio, Ward, Kolorado; Devonshire Studios, Hollywood, Los Angeles, Kalifornia
 Julkaistu: 1992
 Tuottaja(t): Kitarō, Marty Friedman, Steve Fontano
 Tyylilaji: instrumentaali rock
 Kesto: 40.00
 Levy-yhtiö: Shrapnel Records
Marty Friedmanin muut julkaisut
| Dragon's Kiss 1988 | Scenes 1992 | Introduction 1994 |
Scenes on Marty Friedmanin toinen sooloalbumi, joka julkaistiin vuonna 1992.
Kappaleet

Kaikki kappaleet kirjoittanut Marty Friedman.
Tibet – 2.35
Angel – 3.39
Valley of Eternity – 8.14
Night – 6.39
Realm of the Senses – 5.32
West – 5.44
Trance – 1.56
Triumph – 5.41
Kokoonpano

Marty Friedman – kitara, basso
Brian BecVar – kosketinsoitin, perkussio
Nick Menza – rummut
Arvostelut

Allmusic:
Salama (Wally West)

| Salama III |
| --- | --- |

Luoja(t):  John Broome Carmine Infantino
Kustantamo:  DC Comics
Ensiesiintyminen:  Poika Salama: The Flash (vol. 1) nro 110 (joulukuu 1959) Salama: Crisis on Infinite Earths nro 12 (maaliskuu 1986)
Henkilötiedot
Oikea nimi:  Wallace Rudolph West
Status:  aktiivinen
Pituus:  183 cm
Paino:  86 kg
Ryhmäsidokset:  Oikeuden Puolustajat
Edelliset ryhmäsidokset:  Teinititaanit
Henkilöllisyydet:  Poika Salama
Voimat:  Supernopeus
Suhteet
Sukulaiset:  Linda Park (vaimo), Rudolph West (isä), Mary West (äiti), Iris West 2 (tytär), Barry West (poika), Iris West Allen (sisko), Barry Allen (edellisen aviomies), Ira West (isoisä), Charlotte West (täti), Edgar Rhodes (eno), Inez Rhodes (serkku), Don Allen (serkku), Dawn Allen (serkku), Bart Allen (serkunpoika), Jenni Ognats (serkuntytär)
Salama, oikealta nimeltään Wally West on DC Comicsin kustantama kuvitteellinen hahmo ja supersankari, jonka loivat John Broome ja Carmine Infantino. Hahmo teki ensiesiintymisensä sarjakuvassa The Flash vol. 1 numerossa 110, joulukuussa 1959 Poika Salamana. Myöhemmin Westistä tuli kolmas Salama Barry Allenin jälkeen Crisis on Infinite Earths sarjakuvalehden numerossa 12, vuonna 1986.
Sarjakuvissa

Wallace Rudolph "Wally" West syntyi Blue Valleyssa, Nebraskassa Rudolph ja Mary Westille. Hän oli ala-asteella Salaman fanikerhon puheenjohtaja. West oli vierailemassa tätinsä Iris Westin luona Central Cityssä, jossa Irisin poikaystävä Barry Allen tarjoutui esittelemään nuorelle kymmenvuotiaalle Westille idolinsa Salaman. Allen esitteli samalla myös poliisilaitoksen laboratorion. Kun Wally tapasi idolinsa hän kyseli useita kysymyksiä, mukaan lukien miten Salama sai voimansa. Sankari toi samat kemikaalit Wallyn eteen, kun hetkeä myöhemmin salama iski niihin aiheuttaen samanlaisen sähkökemiallisen onnettomuuden. Salama käski Wallyn pitämään onnettomuuden salaisuutena, jopa tädiltään Irisiltä. Hän antoi nuorelle pojalle pienemmän asun, jonka myötä Wallysta tuli Poika Salama. Salama opetti nuorelle Wally Westille nopeuden käyttämisestä, sekä vihollisista, jotka ovat vuosien saatossa yrittäneet päästä hänestä eroon.
Seuraavana päivänä Wally otti kiinni ensimmäisen rikollisensa Herra Elementin, joka oli hyökännyt taidemuseoon muuttamaan taideteoksia muodottomiksi ja varasti Giardi atomin, joka on tehty kullasta ja jalokivistä. West seurasi Elementtiä Ward Wellington Weaverin kotiin, jossa sijaitsi toinen Giardi atomi. Talossa West nappasi Elementin kiinni ja jätti hänet poliisien huostaan. Seuraavana kesänä Barry Allen kertoi Wallylle salaisen henkilöllisyytensä, josta Wally oli yllättynyt, sillä hän piti Allenia tylsänä. Samalla salama iski jälleen aiheuttaen materiamuuntajakoneen muuttamaan Wallyn asun uudenlaiseksi pääosin keltaiseksi asuksi, jota Barry oli miettinyt pitkään mielessään. Wally perusti myöhemmin Teinititaanit yhdessä Robinin ja Vesipojan kanssa kun he taistelivat Twisteriä vastaan pelastaakseen Happy Harbor kaupungin. Pian kolmikko yhdisti voimansa jälleen saaden mukaansa Wonder Girlin ja Speedyn taistellessaan muukalaisolentoa Antithesisia vastaan, joka oli ottanut mielenhallintaansa muutamia Oikeuden Puolustajien jäseniä. Viisikko päätti perustaa Teinititaanit, joskin Speedy oli aluksi osa-aikainen jäsen. Wally pysyi Teinititaanien mukana kahdessa eri ryhmässä. Toinen ryhmä, Uudet Titaanit sai lisää pääjäseniä, kun aikaisemmin väliaikaisena jäsenenä toiminut Petopoika liittyi yhdessä Tähtitulen, Kyborgin ja Ravenin kanssa Robinin sekä Wonder Girlin kanssa. Speedy puolestaan siirtyi osa-aikaiseksi jäseneksi ja Vesipoika jätti ryhmän.
Barry Allenin apurina West tapasi Hal Jordanin, jonka kanssa hän ystävystyi enonsa tapaan. Wally joutui kuitenkin hetkeksi lopettamaan sankarina olemisen, kun muutama vuosi sitten sattunut onnettomuus tapahtui hänen ollessa vielä kasvuiässä. Tämän vuoksi mitä nopeammin West juoksi sitä enemmän hän koki musertavaa kipua.
Muissa medioissa > Animaatio > Teräsmies

Wally West nähtiin ensimmäisen kerran Salaman roolissa animaationa vuonna 1997 Teräsmies-animaatiosarjan jaksossa ”Speed Demons”, jossa hahmon äänenä toimi Charlie Schlatter. Salama juoksi kilpaa Teräsmiehen kanssa, joutuen samalla taistelemaan Säävelhoa vastaan. Tuolloin Salaman henkilöllisyyttä ei paljastettu, mutta vuonna 2001 alkanut ja samaan universumiin kuulunut Justice League -sarja paljasti toisen tuotantokauden päätös jaksossa Salaman olleen Wally West.
Muissa medioissa > Animaatio > Justice League

Animaatiosarja Justice Leaguessa Salama oli sekoitus Barry Allenia ja Wally Westia. Hän sai voimansa Allenin tavoin laboratoriossa, jonne salama iski. Lisäksi sarjassa West oli myös Oikeuden Puolustajien pääjäseniä, sekä spin-off-sarjassa Justice League Unlimited, jossa paljastettiin Salaman asuneen Central Cityssä ja työskennelleen poliisiaseman laboratoriossa. Paikallisen kaupungin toimittajana oli kuitenkin Linda Park, joka sarjakuvissa on Wally Westin vaimo. Sarjassa Park oli ihastunut Salamaan, eikä esiintynyt yhtä jaksoa enempää. Salaman äänenä toimi Michael Rosenbaum.
Muissa medioissa > Animaatio > Justice League: Crisis on Two Earths

Wally West esiintyi ensimmäisen kerran Salamana animaatioelokuvassa Justice League: Crisis on Two Earths vuonna 2010, jossa hahmon äänenä toimi Josh Keaton.
Salama kuului elokuvassa Oikeuden Puolustajiin, jotka päättivät matkata rinnakkaisuniversumiin Lex Luthorin pyytäessä apua pelastaa universuminsa rikollisilta, jotka olivat Oikeuden Puolustajien vastakohtia. Salaman vastakohtana oli Johnny Quick. Hän taisteli aluksi rinnakkaisuniversumin Kumimiestä vastaan ja myöhemmin ryhmän suunniteleman hyökkäyksen päätteeksi Johnny Quickia ja hänen kätyreitään vastaan yhdessä Metsästäjä Marsilaisen kanssa. Myöhemmin Salama otteli uudelleen Quickia vastaan elokuvan lopulla, mutta taistelu päättyi kun kaikki huomasivat Owlmanin suunnitelleen tuhoavan kaikki universumit. Batman tarvitsi nopean kaverin ylläpitämään rikkinäisen portaalin, jolloin Salama ehdotti olevansa vapaaehtoinen, mutta Batman väitti hänen olevan hidas tehtävää varten. Sen sijaan Quick halusi suorittaa tehtävän ja auttoi Batmania pääsemään samaiseen universumiin Owlmanin kanssa. Estettyään Owlmanin suunnitelmat Batman palasi takaisin, jonka seurauksena Johnny Quick oli vanhentunut huomattavasti ja kuoli myöhemmin Salaman käsivarsille. Salama huomasi tämän myötä Batmanin säilyttäneen hänen henkensä.
Muissa medioissa > Videopelit

Wally West oli ensimmäisen kerran pelattavana hahmona Justice League Task Force -tappelupelissä, joka julkaistiin Super Nintendolle ja Segalle vuonna 1995.
Vuonna 2006 Wally West oli yksi pelattavista hahmoista Justice League Heroes -pelissä. Pelistä julkaistiin myös samana vuonna spin-off-peli Game Boy Advancelle Justice League Heroes: The Flash, joka oli samalla toinen hahmon nimikkopeli.
Wally West esiintyi Salamana DC Universe Online -pelissä, jossa hän ei ollut pelattavana hahmona.
Wally Westin DC Rebirth versio esiintyy pelattavana hahmona pelin Injustice: Gods Among Us mobiiliversiossa.
Wally Westin DC Rebirth versio esiintyy ladattavana pelattavana hahmona pelissä DC Legends: Battle for Justice.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1997 | Charlie Schlatter | Teräsmies |  |  |
| 2001–2006 | Michael Rosenbaum | Justice League Static Shock Justice League Unlimited |  |  |
| 2006 | Chris Edgerly |  |  | Justice League Heroes |
| 2010 | Josh Keaton |  | Justice League: Crisis on Two Earths |  |
Saksan 12. jalkaväkidivisioona

| Artillerieführer II 12>  jalkaväkidivisioona 12. kansankrenatööridivisioona |
| --- | --- |
 Divisioonan tunnus
Toiminnassa:  1. lokakuuta 1934– heinäkuu 1944 syyskuu 1944 - 18. huhtikuuta 1945
Valtio:   Saksa
Puolustushaarat:   Maavoimat
Aselajit:  Jalkaväki
Osa joukkoa:  Heer (Wehrmacht)
Koko:  divisioona
Tukikohta:  Schwerin
Sodat ja taistelut:  Puolan offensiivi 1939 länsirintama 1940 itärintama 1941–1945
Saksan 12. jalkaväkidivisioona (saks. 12. Infanterie-Division) oli Saksa maavoimien yhtymä toisessa maailmansodassa.
Perustaminen

Wehrkreis II muodosti 1. lokakuuta 1934 Schwerinissä divisioonan peitenimellä Artillerieführer II, jonka nimi vaihdettiin 15. lokakuuta 1935 Saksan irtautuessa Versailles'n rauhan rajoituksista 12. jalkaväkidivisioonaksi. Sen yksiköt muodostettiin Reichswehrin 1. divisioonan 1. preussilaisen jalkaväkirykmentin (saks. 1.Preußisches Infanterie-Regiment) III pataljoonaa ja koulutuspataljoonaa täydentämällä.
Historia > Puola

Divisioona asetettiin liikekannalle ensimmäisten yhtymien joukossa 12. heinäkuuta 1939 ja se siirrettiin heinäkuun lopulla meritse Pillauhun, jossa se liitettiin erilliseen armeijakuntaan. Divisioona hyökkäsi Puolaan 1. syyskuuta armeijakunnan mukana.
Historia > Ranska

Divisioona osallistui Ranskan valtaukseen, missä se kunnostautui liittoutuneiden vastahyökkäyksen torjunnassa. Sotatoimien päätyttyä divisioona jäi Ranskaan miehitysjoukoksi, kunnes se siirrettiin takaisin Itä-Preussiin.
Historia > Itärintama

Operaatio Barbarossan alkaessa divisioona ylitti 22. kesäkuuta 1941 Neuvostoliiton rajan 16. armeijan osana. Se valtasi Dvinskin edeten kohti Leningradia. Vuonna 1942 osallistui II armeijakunnan vapauttamiseen Demjanskin motista. Syyskuussa 1943 divisioonan kolmessa krenatöörirykmenttissa oli ainoastaan kaksi pataljoonaa jäljellä.
Neuvostoliiton kesähyökkäys 1944 murskasi divisioonan puolustuksen ja se joutui heinäkuussa 1944 antautumaan puna-armeijalle keskustan armeijaryhmän tuhouduttua Minskin ja Vitebskin alueen moteissa. Mikään divisioonan taisteluosista ei selvinnyt tuholta.
Historia > Uudelleen perustaminen

Divisioona perustettiin kesän ja syksyn aikana vuonna 1944 uudelleen Itä-Preussissa ja sen vahvuus oli lopulta 14800 miestä. Se oli myös täysin kalustettu, mikä oli harvinaista viidentenä sotavuonna. Se nimettiin 12. kansankrenatööridivisioonaksi ja divisioona lähetettiin syyskuun puolivälissä länsirintamalle Aacheniin komentajanaan eversti Gerhard Engel.
Historia > Länsirintama

Divisioona osallistui Ardennien taisteluihin osana I SS-panssariarmeijakuntaa ja se oli Yhdysvaltain tiedustelun mukaan 6. panssariarmeijan paras jalkaväkidivisioona. Divisioona jäi länsirintamalle, vaikka 6. panssariarmeija lähti itään. Se yritti torjua helmikuussa 1945 Yhdysvaltain 9. armeijan Roerin ylitystä. Divisioona oli kuitenkin kulutettu loppuun ja sen vastarinta oli heikkoa. Se jäänteet antautuivat Ruhrin motissa huhtikuussa 1945 armeijaryhmä B:n jäänteiden kanssa.